সত্যিই এমন দিনও আসে!
বাঙালি পরিচালক-প্রযোজকের অফিস থেকে অম্লানবদনে বেরিয়ে এলেন রণবীর কপূর। দরজার বাইরে দাঁড়ানো সাংবাদিকের সঙ্গে খা নিক মনোমালিন্যও হল। বহু দিন অপেক্ষা করিয়ে রাখার পর অবশেষে এক কথায় না বলে দিলেন। স্ক্রিপ্টটাও পড়ে দেখলেন না। পরিচালকের নাম? সুজিত সরকার।

এমন লোভনীয় অফার ফিরিয়ে দিলেন রণবীর কপূর। ফুটবল নিয়ে ছবি হওয়ার কথা ছিল, লিড রোলে রণবীরকেই বেছেছিলেন তিনি। প্রায় এক বছর নানা কারণে তাঁদের মধ্যে যোগাযোগ হয়ে ওঠেনি ভাল করে। ‘জগ্গা জাসুস’ আর সঞ্জয় দত্তের বায়োপিক নিয়ে এতটাই ব্যস্ত ছিলেন!

কিন্তু ওদিকে সুজিতও অপেক্ষা করে বসে ছিলেন না। বরুণ ধাওয়ানের সঙ্গে সুজিতের সবচেয়ে ভাললাগা প্রজেক্ট ‘অক্টোবর’ ছবির শ্যুট শুরু হয়ে গিয়েছে। শোনা যাচ্ছে, দীপিকা পাড়ুকোনও অভিনয় করবেন এই ছবিতে। বরুণ ধাওয়ান টুইট করেছেন তাঁ র স্বপ্নের প্রজেক্ট নিয়েও।

বাধ্য বরুণকে স্ক্রিপ্ট পড়ে শোনাচ্ছেন সুজিত সরকার।       ফোটো: বরুণ ধাওয়ানের টুইটার থেকে

এবেলা.ইন-এর পক্ষ থেকে সুজিত সরকারকে যোগাযোগ করতে তিনি জানালেন,‘‘বরুণের সঙ্গে আমার ওয়েভলেংথ ম্যাচ করে। এই ছবির স্ক্রিপ্ট লিখেছেন জুহি চতুর্বেদী। আমরা একসঙ্গে ‘ভিকি ডোনর’,‘পিকু’বানিয়েছি। আমাদের বিষয়ভাবনাই আসল হিরো। বরুণ খুবই ধৈর্য ধরে আমার কথাবার্তা শোনে, মন দিয়ে চরিত্রটা বুঝে নেওয়ার চেষ্টা করে। খুবই সৃজনশীল মনের মানুষ বরুণ।’’

এবার ফুটবল নিয়ে তাঁর ছবিতেও বরুণকেই দেখা যেতে পারে। এখনও সে-ব্যাপারে সুজিত মুখ না খুললেও, অচিরেই বিগ ন্যাশনাল নিউজ হতে চলেছে সেটাই। এক কিংবদন্তি জাতীয় ফুটবলারের ভূমিকায় অভিনয় করবেন বরুণ ধাওয়ান।